85 professoria, yliopistonrehtoria ja tutkimuspäällikkö ovat allekirjoittaneet 10.6.2015 päivätyn Professoreiden ja erikoistutkijoiden vaatimus hallitusohjelman toimenpiteiten sukupuolivaikutusten arvioinnista ja hallituksen sitoutumisesta tasa-arvon edistämiseen -pamfletin. Tässä kirjoituksessani en aio ottaa kantaa pamfletin sisältöön muuten kuin kappaleessa Turvallisuus olleeseen kohtaan "Lausuman edustama kapea näkökulma turvallisuuteen ei huomioi, että naisille Suomi on yksi vaarallisimmasta [sic] maista asua: puolet suomalaisista naisista altistuu naisiin kohdistuvalle väkivallalle."

Onko Suomi siis tosiaankin naisille yksi vaarallisimmista maista asua? Kaivoin Internetin uumenista esille UN Womenin Violence against Women Prevalence Data: Surveys by Country -taulukon, jossa vaikutti olevan kattavimmat tiedot naisiin kohdistuvasta väkivallasta maittain. Siirsin tiedot Exceliin ja sorttasin taulukosta tiedot esille. Tässä saamani tulokset:

Fyysinen väkivalta lähisuhteessa viimeisen 12 kk:den ajalta (Intimate Partner Violence, Physical, Last 12 Months) – 79 maan osalta löytyy tieto. Suomi on sijalla 57. Vertailuksi Ruotsi on sijalla 65. Ykkössijalta löytyy Zambia.

Fyysinen väkivalta lähisuhteessa koko elämän ajalta (Intimate Partner Violence, Physical, Lifetime) – 89 maan osalta löytyy tieto. Suomi on sijalla 64. Ruotsi on sijalla 60. Ykkössijalta löytyy Kiribati.

Seksuaalinen väkivalta lähisuhteessa viimeisen 12 kk:den ajalta (Intimate Partner Violence, Sexual, Last 12 Months) – 74 maan osalta löytyy tieto. Suomi on sijalla 55. Ruotsista ei lukua löydy. Ykkössijalta löytyy Etiopia.

Seksuaalinen väkivalta lähisuhteessa koko elämän ajalta (Intimate Partner Violence, Sexual, Lifetime) – 84 maan osalta löytyy tieto. Suomi on sijalla 72. Ruotsista ei lukua löydy. Ykkössijalta löytyy edelleen Etiopia.

Fyysinen ja/tai seksuaalinen väkivalta lähisuhteessa viimeisen 12 kk:den ajalta (Intimate Partner Violence, Physical and/or Sexual, Last 12 Months) – 73 maan osalta löytyy tieto. Suomi on sijalla 54. Ruotsista ei lukua löydy. Ykkössijalta löytyy edelleen Etiopia.

Fyysinen ja/tai seksuaalinen väkivalta lähisuhteessa koko elämän ajalta (Intimate Partner Violence, Physical and/or Sexual, Lifetime) – 78 maan osalta löytyy tieto. Suomesta eikä Ruotsista löydy lukua. Ykkössijalta löytyy edelleen Etiopia.

Fyysinen väkivalta lähisuhteessa ja/tai ei suhteessa viimeisen 12 kk:den ajalta (Intimate Partner and/or NON-partner Violence, Physical, Last 12 Months) – 43 maan osalta löytyy tieto. Ruotsi sijalla 35. Suomesta ei löydy tietoja. Ykkössijalta löytyy Kongo.



Fyysinen väkivalta lähisuhteessa ja/tai ei suhteessa koko elämän ajalta (Intimate Partner and/or NON-partner Violence, Physical, Lifetime) – 58 maan osalta löytyy tieto. Ruotsi sijalla 36. Suomesta ei löydy tietoja. Ykkössijalta löytyy Slovakia.

Seksuaalinen väkivalta lähisuhteessa ja/tai ei suhteessa viimeisen 12 kk:den ajalta (Intimate Partner and/or NON-partner Violence, Sexual, Last 12 Months) – 21 maan osalta löytyy tieto. Ruotsi sijalla 8. Suomesta ei löydy tietoja. Ykkössijalta löytyy Uganda.

Seksuaalinen väkivalta lähisuhteessa ja/tai ei suhteessa koko elämän ajalta (Intimate Partner and/or NON-partner Violence, Sexual, Lifetime) – 58 maan osalta löytyy tieto. Ruotsi sijalla 3. Suomesta ei löydy tietoja. Ykkössijalta löytyy Costa Rica.

Fyysinen ja/tai seksuaalinen väkivalta lähisuhteessa ja/tai ei suhteessa viimeisen 12 kk:den ajalta (Intimate Partner and/or NON-partner Violence, Physical and/or Sexual, Last 12 Months) – 9 maan osalta löytyy tieto. Ruotsi sijalla 4. Suomesta ei löydy tietoja. Ykkössijalta löytyy Marokko.

Fyysinen ja/tai seksuaalinen väkivalta lähisuhteessa ja/tai ei suhteessa koko elämän ajalta (Intimate Partner and/or NON-partner Violence, Physical and/or Sexual, Lifetime) – 52 maan osalta löytyy tieto. Suomi sijalla 23. Ruotsi sijalla 17. Ykkössijalta löytyy Samoa.

Ensimmäinen seksikokemus pakotettuna (Forced First Sex) – 32 maan osalta löytyy tieto. Suomesta ja Ruotsista ei löydy tietoja. Ykkössijalta löytyy Solomon Islands.



Raskauden aikana tapahtunut pahoinpitely (Abuse During Pregnancy) – 43 maan osalta löytyy tieto. Suomesta ja Ruotsista ei löydy tietoja. Ykkössijalta löytyy Kiribati.

Valitettavasti tämä UN Womenin tekemä matriisi ei ole kattava kaikilta osa-alueilta kaikista maista, mutta uskaltaisin tämän perusteella sanoa, että naisille Suomi ei ole yksi vaarallisimmista maista asua. Taulukon mukaan suomalaisista naisista kohtaa koko elämänsä aikana lähisuhteessaan fyysistä väkivaltaa 17,6% ja seksuaalista väkivaltaa 4,3%, eikä siis puolet suomalaisista naisista. Melkein puoleen suomalaisista naisista päästään kyllä, jos on laskettu niiden naisten määrä, jotka ovat kokeneet koko elämänsä aikana fyysistä ja/tai seksuaalista väkivaltaa lähisuhteessa ja/tai ei suhteessa. Tällöin luku on 43,5%, mutta ei edelleenkään 50%. Tässä luvussa olimme kuitenkin sijaluvulla 23, emmekä siis edes top 20 joukossa. Ruotsi oli muuten sijaluvulla 17.

Olisi kyllä mielenkiintoista lukea vastaava Violence against Men Prevalence Data: Survey by Country -tilastoa, mutta sellaista ei ole tehty. Eikö tässä ole aika suuri tasa-arvo ongelma?